‘বিষাক্ত’ সিরাপ নিয়ে কড়া নির্দেশিকা কেন্দ্রের!

ওয়েব ডেস্ক : ‘বিষাক্ত’ কাশির সিরাপ (Syrup) খেয়ে একের পর এক মৃত্যুর ঘটনা মধ্যপ্রদেশ (Madhyapradesh) ও রাজস্থানে (Rajasthan)। সেই ঘটনায় দেশজুড়ে আতঙ্কের সৃষ্টি হয়েছিল। এ নিয়ে এবার সমস্ত রাজ্যকে কড়া নির্দেশ দিল কেন্দ্রীয় সরকার (Central Government)। সমস্ত রাজ্য ও কেন্দ্র শাসিত অঞ্চলগুলির ওষুধ নিয়ন্ত্রণ সংস্থাগুলিকে সব ওষুধের পরীক্ষা করার নির্দেশ দেওয়া হয়েছে।

কেন্দ্রের তরফে এ নিয়ে একটি বিজ্ঞপ্তি প্রকাশ করা হয়েছে। সেখানে বলা হয়েছে, সব রাজ্য ও কেন্দ্রশাসিত অঞ্চলের সংস্থাগুলিকে উৎপাদনের আগে ওষুধের সমস্ত পরীক্ষা করতে হবে। বাজারে সেই ওষুধ (Medicines) ছাড়ার আগেও পরীক্ষা করার নির্দেশ দেওয়া হয়েছে। পাশপাশি উন্নত ভেন্ডার কোয়ালিফিকেশন সিস্টেম রাখার কথা বলা হয়েছে। ওষুধ তৈরির ক্ষেত্রেও যাতে যথাযত নির্দেশিকা অনুসরণ করা হয়, সে কথাও জানানো হয়েছে।

আরও খবর : ভোটমুখী বিহারে নয়া জোট! চিরাগের সঙ্গে হাত মেলাচ্ছেন পিকে?

মূলত যে কাশির ওষুধকে নিয়ে এত চর্চা সেই ওষুধের নাম হল  ‘কোলডরিফ’। এই ওষুধ খেয়ে মধ্যপ্রদেশের (Madhyapradesh) ছিন্দওয়ারায় এখনও পর্যন্ত মৃত্যু হয়েছে ১৪ জন শিশুর। এই সিরাপ খাওয়ার পরেই প্রথমে জ্বর, আর তার পরেই কিডনি বিকল হয়ে শিশুদের মৃত্যুর ঘটনা ঘটেছে। ফলে বর্তমানে শিশুদের জ্বর হলেই তাদেরকে সরকারি হাসপাতলে ৬ ঘন্টার নজরদারিতে রাখা হচ্ছে। রাজস্থানের (Rajasthan) সিকার এলাকাতেও শিশু মৃত্যুর ঘটনা ঘটেছে। এর ফলে রাজস্থান ও মধ্যপ্রদেশ সহ বহু রাজ্যে ‘কোল্ডরিফ’কে নিষিদ্ধ করা হয়েছে।

জানা গিয়েছে, সম্প্রতি এই ওষুধ নিয়ে একটি পরীক্ষা চালানো হয়েছিল। যাতে দেখা গিয়েছে, এই ওষুধে ৪৮.৬ শতাংশ রয়েছে ডাইথিলিন গ্লাইকল। এর ফলে শিশুদের কিডনি বিকল হওয়ার প্রবল থাকে।

এ নিয়ে সম্প্রতি সুপ্রিম কোর্টেও (Supreme Court) একটি জনস্বার্থ মামলা হয়েছে। বিশাল তিওয়ারি নামে এক আইজীবী এই মামলা দায়ের করেছেন। তিনি দাবি করেছেন, শীর্ষ আদালতের অবসরপ্রাপ্ত বিচারপতির তত্বাবধানে একটি কমিটি ঘঠন করে গোটা বিষয়ের তদন্ত করা হোক। পাশাপাশি গোটা দেশে এই ওষু নিষিদ্ধ করা হোক।

দেখুন অন্য খবর :